**OPLYSNINGSMEDDELELSE – Aktindsigt**

**1.1 Dataansvarlig**

Sydfalster Varmeværk er dataansvarlig for behandling af dine personoplysninger, når vi håndterer din anmodning om aktindsigt.

**1.2 Kontaktoplysninger**

Har du spørgsmål til behandlingen af personoplysninger, er du velkommen til at rette henvendelse til aktindsigt@sydvarme.dk

**2.1 Formålet med behandling af personoplysningerne**

Det overordnede formål med behandlingen er at overholde reglerne om aktindsigt.

**2.2 Retsgrundlag for behandling**

Behandlingen af dine personoplysninger er nødvendig for, at vi kan overholde de retlige pligter vi er pålagt, navnlig de reglerne om aktindsigt.

**3.1 Kategorier af modtagere**

Dine personoplysninger videregives til vores rådgivere og databehandlere, der hjælper os med at håndtere din anmodning om aktindsigt samt relevante offentlige myndigheder.

**3.2 Kategorier af modtagere i tredjelande**

Dine kontaktoplysninger vil ikke blive overført til tredjelande. Et tredjeland er et land uden for EU/EØS.

Oplysningerne overføres ikke til internationale organisationer. En international organisation er for eksempel FN, EU eller NATO.

**4. Tidsrum for opbevaring**

Vi opbevarer i udgangspunktet dine personoplysninger i fem år fra sagen er afsluttet.

**5. Forpligtelser**

Afgivelse af personoplysningerne er en forudsætning for, at vi kan håndtere din anmodning om aktindsigt.

 **6.1 Rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os aktindsigt@sydvarme.dk

*6.1.1. Ret til at se oplysninger (indsigtsret)*

Du har ret til at få indsigt i de oplysninger, som vi behandler om dig, samt en gengivelse af oplysningerne ovenfor.

*6.1.2. Ret til berigtigelse (rettelse)*

Du har ret til at få urigtige oplysninger om dig selv rettet.

*6.1.3. Ret til sletning*

I særlige tilfælde har du ret til at få slettet oplysninger om dig selv.

*6.1.4. Ret til begrænsning af behandling*

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller for at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

*6.1.5. Ret til indsigelse*

Du har i visse tilfælde ret til at gøre indsigelse mod vores behandling af dine personoplysninger.

*6.1.6. Ret til at transmittere oplysninger (dataportabilitet)*

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

 **7. Datatilsynet**

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk), hvor du også kan klage til Datatilsynet.